Nacrt prijedloga

KLASA:   
URBROJ:

Krapina,

Na temelju Zakona o poticanju razvoja malog gospodarstva („Narodne novine”, broj 29/02., 63/07., 53/12., 56/13. i 121/16.) Zakon o unapređenju poduzetničke infrastrukture ("Narodne novine" br. 93/13., 114/13., 41/14., 57/18., 138/21.) i članka 17. Statuta Krapinsko-zagorske županije („Službeni glasnik Krapinsko-zagorske županije“, broj: 13/01., 5/06., 14/09., 11/13., 13/18., 5/20., 10/21 i 15/21.-pročišćeni tekst), Županijska skupština Krapinsko-zagorske županije na 6. sjednici održanoj \_\_\_\_\_\_\_\_\_\_\_\_\_\_\_\_\_ donosi

**I. IZMJENE I DOPUNE**

**PROGRAMA USLUGA POSLOVNE PODRŠKE PODUZETNICIMA KRAPINSKO – ZAGORSKE ŽUPANIJE**

# **I.**

Ovim I. izmjenama i dopunama Programa usluga poslovne podrške poduzetnicima Krapinsko- zagorske županije (dalje u tekstu: I. izmjene i dopune Programa) mijenja se Program usluga poslovne podrške poduzetnicima Krapinsko- zagorske županije („Službeni glasnik Krapinsko- zagorske županije“, broj 46/19, dalje u tekstu: Program).

**II.**

Ovim I. izmjenama i dopunama Programa, UVOD Programa mijenja se i glasi: „Jedan od posebnih ciljeva iz 5 prioritetnih područja u Planu razvoja Krapinsko-zagorske županije za razdoblje do 2027. godine („Službeni glasnik Krapinsko-zagorske županije, broj 56B/21) (Cilj 1, Plan razvoja Krapinsko-zagorske županije) je jačanje konkurentnosti i poticanje održivog i inovativnog gospodarstva. Cilj 1. postići će se olakšavanjem pristupa izvorima financiranja u poduzetništvu, poticanjem umrežavanja poduzetnika, unaprjeđenjem mreže mentora i potporom poduzetnicima početnicima, poticanjem izvoza te poticanjem ulaganja u nove tehnologije, inovacije, istraživanja i razvoj. Ovo prioritetno područje doprinosi razvoju županije kroz uspostavu poticajne poduzetničke okoline za razvoj malog i srednjeg poduzetništva i obrtništva koje je fleksibilno u uvjetima čestih i ubrzanih tržišnih promjena. Poseban naglasak stavljen je na poticanje umrežavanja i međusobnu razmjenu iskustva poduzetnika i obrtnika radi boljeg pozicioniranja na lokalnom i regionalnom tržištu.

Poduzetnička konkurentnost i poduzetnička aktivnost unaprijedit će se ciljanim potporama razvoju poduzetništva i razvoju poduzetničke klime s posebnim naglaskom na tehnološku modernizaciju, jačanje inovativnosti te ulaganje u kulturne i kreativne industrije. Skupom mjera olakšat će se pristup izvorima financiranja, povezat će se poduzetnici, poticat će se izvoz, ulaganja u poduzetničke zone, društveno poduzetništvo te digitalizacija poslovanja.

U smislu ostvarenja navedenog cilja, Krapinsko-zagorska županija provodi program potpore poduzetnicima Krapinsko-zagorske županije kojima se podupire poduzetnike početnike te one u fazama rasta. Potpora se pruža kroz infrastrukturnu podršku te kroz specifične programe usluga koje se kreiraju sukladno potrebama poduzetničkog ekosustava.

Ovim Programom određuju se i pobliže definiraju oblici potpore, institucijski okvir pružanja potpore te kriteriji koje moraju zadovoljiti korisnici potpora.

**III.**

Ovim I. izmjenama i dopunama Programa u dijelu KORISNICI USLUGA I PROGRAMA POSLOVNE PODRŠKE kod uvjeta za kandidata za pružanje poslovnih usluga iza riječi „imati sjedište“ dodaju se riječi „ili podružnicu“.

**IV.**

Ovim I. izmjenama i dopunama Programa u dijelu USLUGE POSLOVNE PODRŠKE u alineji Najma inkubacijskih prostora za proizvodne djelatnosti za poduzetnike početnike Programa, riječi: „cijena najma tih prostora je 30,40 kn/m2 (4 EUR)“ mijenja se i glasi: „cijena najma u skladu je s tržišnim cijenama u razdoblju korištenja“.

U dijelu USLUGE POSLOVNE PODRŠKE u alineji Najma inkubacijskih prostora za uslužne djelatnosti za poduzetnike početnike Programa, riječi: „294,25 m2“ mijenjaju se i glase:“303,14 m“, te se iza riječi: „telefonija i sl“ dodaju riječi : „Cijena najma u skladu je s tržišnim cijenama u razdoblju korištenja.“

U dijelu USLUGE POSLOVNE PODRŠKE u alineji Najma višenamjenske dvorane iz Programa, riječi: „Dvorana će se iznajmljivati po tržišnoj cijeni od 250 kn/sat“, zamjenjuju se riječima: „Dvorana će se iznajmljivati po osnovnoj tržišnoj cijeni uz primjenu popusta na pakete za višekratno korištenje. „

U dijelu USLUGE POSLOVNE PODRŠKE u alineji Najma višenamjenske dvorane iz Programa, riječi:

„Jedan dio dvorane bit će složen za održavanje konferencija i prezentacija za 100 osoba, a u drugom dijelu će se postaviti oprema za e- učionicu, manje sastanke, radionice i slično s kapacitetom do 30 osoba.“, brišu se.

U dijelu USLUGE POSLOVNE PODRŠKE u alineji Najma višenamjenske dvorane iz Programa, riječi:

„Dvorana je opremljena svom potrebnom prezentacijskom opremom, a pregrade će omogućiti zaštitu od buke i neometan istovremeni rad oba prostora.“ zamjenjuju se riječima: „Dvorana je opremljena svom potrebnom prezentacijskom opremom, a pregrade štite od buke i omogućuju neometan istovremeni rad oba prostora.“

U dijelu USLUGE POSLOVNE PODRŠKE u alineji Najma višenamjenske dvorane iz Programa, riječi:“ Obzirom da se u Inkubatoru planira uspostaviti inovativni laboratorij koji će funkcionirati i kao coworking prostor“, brišu se.

U dijelu USLUGE POSLOVNE PODRŠKE naziv alineje „Najam coworking prostora u inovativnom laboratoriju kroz kupnju unaprijed razvijenih paketa“ mijenja se i glasi: „Najam coworking prostora u inovativnom laboratoriju kroz definirane pakete“.

U dijelu USLUGE POSLOVNE PODRŠKE alineja „Najam coworking prostora u inovativnom laboratoriju kroz kupnju unaprijed razvijenih paketa“, mijenja se i glasi: „

1. Full time office - Korištenje uvijek istog radnog stola i interneta na mjesečnoj bazi bez ograničenja, korištenje ladičara na zaključavanje, mogućnost korištenja čajne kuhinje, pristup virtualnom inkubatoru, popust na korištenje višenamjenske dvorane uz prethodnu rezervaciju termina, popust na edukacijske događaje, zaprimanje pošte, mogućnost prijave adrese kao adrese tvrtke, do 2 h/mjesečno korištenje višenamjenske dvorane bez troškova uz prethodnu rezervaciju termina, dodatni popustiza ugovor na šest mjeseci i za ugovor na 12 mjeseci
2. Basic office - Korištenje slobodnog radnog stola i interneta na mjesečnoj bazi bez ograničenja (stol je zagarantiran!), mogućnost korištenja čajne kuhinje, pristup virtualnom inkubatoru, popust na korištenje višenamjenske dvorane uz prethodnu rezervaciju termina, popust na edukacijske događaje, dodatan popust za ugovor na 12 mjeseci
3. Periodic office - Korištenje slobodnog radnog stola i interneta na dnevnoj bazi bez ograničenja (stol nije zagarantiran!), mogućnost korištenja čajne kuhinje, pristup virtualnom inkubatoru, popust na korištenje višenamjenske dvorane uz prethodnu rezervaciju termina, popust na edukacijske događaje
4. Team office –Ugovara se direktno ovisno o željama i potrebama stranka. Ponudu formira Operater infrastrukture i potpisuje direktor Operatera infrastrukture.

Cijene coworking paketa u skladu su s tržišnim cijenama u razdoblju korištenja paketa.“.

U dijelu USLUGE POSLOVNE PODRŠKE u alineji Najam Edukacijsko- tehnološkog prostora iz Programa, riječi: „služit će za stvaranje kreativnog poduzetničkog okruženja koji će osnaživati poduzetnike za uvođenje inovacija u svoje poslovanje pružanjem potrebne infrastrukture. Edukacijsko-tehnološki prostor dat će se u najam operateru koji će ponuditi najbolji kreativni koncept kroz koji će se moći na najsuvremenijim strojevima educirati „, zamjenjuju se riječima: „služi će za stvaranje kreativnog poduzetničkog okruženja koji osnažuje poduzetnike za uvođenje inovacija u svoje poslovanje pružanjem potrebne infrastrukture. Edukacijsko-tehnološki prostor daje se u najam operateru koji je ponudio najbolji kreativni koncept kroz koji će se na najsuvremenijim strojevima educiraju“.

U dijelu USLUGE POSLOVNE PODRŠKE u alineji Najam Edukacijsko- tehnološkog prostora iz Programa, riječi: „Trošak najma edukacijsko-tehnološkog prostora iznosi 30,40 kuna/ m2 te je cijena određena temeljem tržišne cijene sličnog prostora.“, zamjenjuju se riječima: „Trošak najma edukacijsko-tehnološkog prostora u skladu je s tržišnim cijenama u razdoblju korištenja.“, riječi. „opremit će se“ zamjenjuju se riječima:

„opremljen je“ , iza riječi: „ trošak najma prostora“ dodaju se riječi: „Operater ima pravo zaračunati trošak korištenja potrošnog materijala za rad inovativnog laboratorija.“, riječi: „ovaj prostor iskoristit će se“ zamjenjuju se riječima: „ovaj prostor može se iskoristiti“

U dijelu USLUGE POSLOVNE PODRŠKE u alineji Organizacijske potpore iza riječi: „stanara“ dodaju se riječi: „Operater u skladu s tržišnim okolnostima ima pravo zaračunati trošak potrošnog materijala fotokopirnog uređaja.“, riječi: „će biti dostupna“ zamjenjuju se riječima: „dostupna je“, iza riječi: „pošte“ dadaju se riječi: „(za inkubacijske prostore, odnosno za coworking pakete/virtual office ovisno o paketu), iza riječi: „fotokopiranje“ dodaju se riječi: „(uz moguće podmirivanje potrošnog materijala)“.

U dijelu USLUGE POSLOVNE PODRŠKE u alineji Mentorstvo i savjetovanje riječi: „Funderbeam platforme“ brišu se.

**V.**

U dijelu PROGRAMI POSLOVNE PODRŠKE u alineji Predinkubacija, riječi: „te se odluka o zadovoljavanju kriterija odabira vrši od strane povjerenstva“ zamjenjuju se riječima: „te odluku o zadovoljavanju kriterija odabira donosi Operater“,iza riječi: „bez naknade“ dodaju se riječi: „ukoliko postoje coworking mjesta koja ne mogu biti tržišno iskorištena“

U dijelu PROGRAMI POSLOVNE PODRŠKE u alineji Inkubacija iza riječi: „organizacijske potpore“ dodaju se riječi: „U slučaju da postoje raspoloživi inkubacijski prostori korisnik koji prema Pravilniku o korištenju usluga Poslovno-tehnološkog inkubatora Krapinsko-zagorske županije koristi jedan inkubacijski prostor može podnijeti zahtjev za dodjeljivanjem dodatnog inkubacijskog prostora po tržišnoj cijeni. Uvjeti za odobrenje zahtjeva su:

* rast broja zaposlenih koji rade u jednom inkubacijskom prostoru i/ili
* povećanje prihoda i/ili dobiti u poslovnoj godini

U dijelu PROGRAMI POSLOVNE PODRŠKE u alineji Akceleracija riječi: „putem Svjetskog investicijskog foruma poslovnih anđela, ured Hrvatska te se usmjerava na“, brišu se.

U dijelu PROGRAMI POSLOVNE PODRŠKE u alineji Virtualni inkubator iza riječi:“ za korisnike“ dodaju se riječi: „, osim ako korisnik virtualnog inkubatora koristi i uslugu poslovne registracije za korisnike. Cijena usluge u skladu je s tržišnim cijenama u razdoblju korištenja usluge.

U dijelu PROGRAMI POSLOVNE PODRŠKE u alineji Virtualni inkubator dodaje se podnaslov:

„Virtual office“ uz registraciju poslovne adrese na adresi Inkubatora“, te riječi: “Ako korisnik virtualnog inkubatora uz pristup virtualnom inkubatoru koristi i uslugu poslovne registracije za korisnike na adresi Poslovno tehnološkog inkubatora, tada usluga obuhvaća i korištenje fizičkog poštanskog pretinca te zaprimanje, pakiranje i preusmjeravanje pošte. Cijena „Virtual office“ dijela usluge virtualnog inkubatora u skladu je sa tržišnim cijenama u trenutku korištenja usluge.“

**VI.**

Ove I. izmjene i dopune Programa stupaju na snagu danom donošenja, a objaviti će se u „Službenom glasniku Krapinsko- zagorske županije“.

**PREDSJEDNIK ŽUPANIJSKE SKUPŠTINE**

Zlatko Šorša, v.r.

DOSTAVITI:

1.Upravni odjel za gospodarstvo, poljoprivredu, turizam, promet i

komunalnu infrastrukturu,

2. „Službeni glasnik Krapinsko-zagorske županije“, za objavu,

3. Za Zbirku isprava,

4. Za prilog Zapisniku,

5. Pismohrana.

.